RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 07.11.2022, ora 08:00 – 08.11.2022, ora 08:00

1. *SITUAŢIA HIDROMETEOROLOGICĂ*

1. Situaţia şi prognoza hidrologică pe râurile interioare şi Dunăre din 08.11.2022, ora 07:00

RÂURI

Debitele au fost în general staționare.

Debitele se situează în general la valori sub mediile multianuale lunare, cu coeficienți moduli cuprinși între 30-70% din normalele lunare, mai mari (70-90%) pe cursurile superioare ale Bistriţei, Trotuşului și pe unii afluenți din bazinul superior al Dâmboviței și mai mici (sub 30% din mediile multianuale lunare) pe râurile din bazinele hidrografice: Nera, Cerna, Motru, Vedea, Tazlău, Rm. Sărat, Bârlad, Jijia și unele râuri din Dobrogea.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi în general staționare.

Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE

Debitul la intrarea în ţară (secţiunea Baziaş) în intervalul 07 – 08.11.2022 a fost staționar, având valoarea de 2400 m3/s, sub media multianuală a lunii noiembrie (4650 m3/s).

În aval de Porţile de Fier debitele au fost în scădere pe sectorul Gruia – Oltenița și în creștere pe sectorul Călărași – Tulcea.

Debitul la intrarea în țară (secțiunea Baziaș) va fi staționar (2400 m3/s).

În aval de Porțile de Fier debitele vor fi staționare pe sectoarele Gruia – Calafat și Cernavodă – Vadu Oii, în scădere pe sectorul Bechet – Călăraşi şi în creștere pe sectorul Brăila – Tulcea.

2. Situaţia meteorologică în intervalul 07.11.2022, ora 08:00 –08.11.2022, ora 06:00

ÎN ŢARĂ

Vremea s-a menținut mai caldă decât în mod obișnuit la această dată în cea mai mare parte a țării, excepție făcând vestul și nord vestul teritoriului, precum și depresiunile Carpaților Orientali, unde valorile termice au fost ușor mai scăzute decât cele normale. Cerul, variabil în est, sud-est și parțial în centru pe parcursul zilei, s-a înnorat treptat noaptea, dar în restul zonelor în mare parte din interval a persistat nebulozitatea. A plouat slab în Banat, Crișana și Maramureș, local în Transilvania și Oltenia și izolat în nordul Moldovei. Vântul a suflat slab și moderat. Temperaturile maxime s-au situat între 6 grade la Miercurea Ciuc și 19 grade la Calafat, Bechet și Dumbrăveni, iar la ora 6 se înregistrau valori ale temperaturii aerului cuprinse între 0 grade la Tulcea și Gorgova și 12 grade la Lugoj. Pe suprafețe mici, în regiunile intracarpatice și izolat în rest, a fost ceață, îndeosebi dimineața și noaptea.

*Observație: începând de ieri de la ora 6 au fost în vigoare 8 atenționări cod galben pentru fenomene meteorologice periculoase imediate, emise după cum urmează: 5 de către SRPV Sibiu și câte 1 de către SRPV Bacău, SRPV Timișoara, respectiv SRPV Cluj-Napoca.*

LA BUCUREŞTI

Vremea s-a menținut caldă pentru această dată. Cerul a fost temporar noros, iar vântul a suflat în general slab. Temperatura maximă a fost de 16 grade la Afumați și 17 grade la Filaret și Băneasa, iar la ora 6 se înregistrau 7 grade în Băneasa și 9 grade la Afumați și Filaret.

3. Prognoza meteorologică în intervalul 08.11.2022, ora 08:00 –09.11.2022, ora 08:00

ÎN ŢARĂ

În cea mai mare parte a țării, valorile termice se vor situa peste cele specifice primei decade ale lunii noiembrie. Cerul va fi variabil, cu înnorări și izolat ploi slabe sau burniță, în prima parte a zilei, în zona montană și submontană și în centrul teritoriului, iar noaptea, local, se va forma nebulozitate stratiformă în zonele joase de relief. Vântul va sufla slab și moderat. Temperaturile maxime se vor încadra între 10 și 20 de grade, iar cele minime vor fi cuprinse între -1 și 9 grade. Dimineața, dar în special în a doua parte a nopții, pe arii restrânse se va semnala ceață.

LA BUCUREŞTI

Valorile termice vor fi mai ridicate față de mediile multianuale ale perioadei. Cerul va fi variabil, dar în a doua parte a nopții probabilitatea pentru nori joși sau ceață va fi ridicată. Vântul va sufla slab până la moderat. Temperatura maximă se va situa în jurul valorii de 18 grade, iar cea minimă va fi de 4...7 grade.

1. *CALITATEA APELOR*

1. Pe fluviul Dunărea

Nu au fost semnalate evenimente deosebite.

2. Pe râurile interioare

*Administrația Națională Apele Române* revine cu informații despre fenomenul de mortalitate piscicolă de pe râul Gersa, semnalat în data de 02.11.2022, la ora 11:30, în zona localităţii Rebrișoara, judeţul Bistrița-Năsăud. Poluarea a avut impact local, fiind sesizată mortalitate piscicolă pe un tronson de cca. 800 m. Au fost îndepărtați peștii morți de pe tronsonul afectat (cca. 2,5 kg). Nu a fost identificată sursa de poluare și nici substanța poluantă.

3. Pe Marea Neagră

Nu au fost semnalate evenimente deosebite.

1. *ALIMENTĂRI CU APĂ*

*Administraţia Bazinală de Apă Prut Bârlad*

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin încetarea livrării apei din sursa r. Miletin – ac. Halceni;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Se menţine aplicarea Planului de restricţii în alimentarea cu apă pentru piscicultură prin reducerea debitului la sursa r. Ezareni - ac. Ezareni, corespunzător treptei III, începând cu data de 01.09.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

*Administrația Bazinală de Apă Dobrogea-Litoral*

Din cauza scăderii semnificative a nivelului, respectiv a debitului fluviului Dunărea pe sectoarele: 5.2 Br. Măcin, 3 Galați / Grindu - Isaccea, 2 Isaccea - Ceatal Izmail, 1 Ceatal Izmail (subsectoarele 1.1 Braț Chilia, 1.2 Braț Sulina), precum și tendința de scădere pentru următoarea perioadă, S.G.A. Tulcea a transmis începând cu data de 25.10.2022 notificări la folosințele care se alimentează cu apă din fl. Dunărea pe sectoarele menționate, pentru a aplica prevederile Planului de restricții și folosire a apei în perioadele deficitare pentru B.H. Dunăre 2021-2025, faza de atenționare/avertizare:

- Sârme și Cabluri SA, CN ACN SA Agigea, RAJA SA Constanța, S.A.A.C. Daeni, S.C. Piscicola Măcin (Am. Turcoaia), Comuna Smârdan, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, Primăria Pardina, Comuna Chilia Veche (fost SC Aquaprest Chilia Veche SRL), SC Gip Est (Am. Chilia 1,f.4), SC Eldorado SRL Galați - Am.Chilia I, SC Selpop Fish (Am. Popina 19,20), SC Piscicola Sofia & Gabriel EU - A.P. Popina, EC 15, SC Gelmin (Am. Popina 1-14), S.C. Alum SA Tulcea, S.C. Aquaserv SA Tulcea, SC Aquaserv SA - P.L. Partizani, SC Euro Delta Danube - A.P. Maliuc, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA Crisan - P.L. Mila 23, SC Obretin (Am Obretin1), SC Aquaserv SA - P.L. Crisan, SC Fish Tour Delta SRL - A.P. Obretin II, SC Mariocons Hunting (A.P. Ceamurlia 1), SC Kiara Laci (A.P. Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I, S.C. Aquaserv SA Tulcea-P.L. Sulina.

*Administraţia Bazinală de Apă Ialomiţa-Buzău*

În data de 25.10.2022 s-a trecut la aplicarea Planului de restricții și folosire a apelor în perioadele deficitare pentru BH Dunăre - faza de atenționare/avertizare, pentru sectororul 6.1 Chiciu – Vadu Oii și sectorul 6 Chiciu – Vadu Oii (amonte Chiciu).

În data de 26.10.2022 s-a trecut la aplicarea Planului de restricții și folosire a apelor în perioadele deficitare pentru BH Dunăre - faza de atenționare/avertizare pentru sectorul 4 Brăila – Galați (pe acest sector în perioada de iarnă nu există captări de apă, însă ANIF Brăila a solicitat extinderea perioadei contractuale pentru luna noiembrie).

1. *CALITATEA MEDIULUI*
2. În domeniul aerului

*Agenţia Naţională pentru Protecţia Mediului* informează că, din rezultatele analizelor efectuate pentru perioada 04.11.2022-06.11.2022 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: *B-9, B-13, B-14, B-21, B-24, B-26, B-27, B-28, B-29, B-30, BZ-2, MS-2, BV-6, PH-1, PH-2, PH-5, PH-6, TR-5, IS-2, IS-5, DJ-2, GJ-2, CJ-3, CJ-4* (în data de 04.11.2022); *B-9, B-14, B-21, B-27, B-28, B-29, BV-6, MS-1, MS-2, DJ-2, GJ-2, CJ-1, CJ-2, CJ-3, CJ-4, MM-3, HD-4* (în data de 05.11.2022); *B-9, B-21, B-27, B-28, B-29, BV-6, MS-2, CJ-3, CJ-4, MM-1* (în data de 06.11.2022). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. În domeniul solului şi vegetaţiei

*Agenţia pentru Protecţia Mediului* *Călărași* informează despre producerea, în data de 07.11.2022, la ora 12:40, unei poluări accidentale a solului cu produs petrolier, în zona localităţii Dragoș Vodă, judeţul Călărași, din cauza unei avarii la o conductă ce aparţine SC Conpet SA. A fost afectată o suprafaţă de circa 80 mp de sol. Au fost luate măsuri pentru remedierea avariei şi ecologizarea zonei afectate.

*Administrația Rezervației Biosferei Delta Dunării* informează despre producerea, în data de 26.10.2022, la ora 11:40, unui incendiu de stuf și papură în zona cuprinsă între brațul Sulina și canal Sonde, pe grindul Pocora, județul Tulcea. Incendiul s-a stins de la sine în data de 07.11.2022, în jurul orei 12:00. A fost afectată o suprafaţă de circa 700 ha. Nu s-au observat mortalităţi la păsări sau animale sălbatice.

*Garda Forestieră Ploieşti* informează despre producerea în data de 05.11.2022, la ora 15:30, unui incendiu de litieră pe raza Ocolului Silvic Văleni, în zona localităţii Matița, judeţul Prahova, din cauza incendierii vegetaţiei ierboase pe terenuri limitrofe fondului forestier. A fost afectată o suprafață de 5,43 ha în fond forestier de stat. Incendiul a fost stins în aceeaşi zi, la ora 20:30, de către personalul silvic, pompieri și cetățeni.

*Direcția Silvică Gorj* informează despre producerea în data de 06.11.2022, la ora 17:00, unui incendiu de litieră pe raza Ocolului Silvic Târgu Jiu, în zona localităţii Peștișani, judeţul Gorj, din cauza utilizării neglijente a focului deschis. A fost afectată o suprafață de 2,8 ha în fond forestier de stat. Incendiul a fost stins în aceeaşi zi, la ora 19:30, de către personalul silvic, pompieri și cetățeni.

***Direcția Silvică Gorj* informează despre producerea în data de 27.10.2022, la ora 08:00, unui incendiu de litieră pe raza Ocolului Silvic Padeș, în zona localităţii Padeș, judeţul Gorj, din cauza utilizării neglijente a focului deschis. A fost afectată o suprafață totală de 30,0 ha în fond forestier privat. Incendiul a fost stins în data de 31.10.2022, la ora 18:00, de către personalul silvic și pompieri.**

1. **În domeniul supravegherii radioactivităţii mediului**

***Agenţia Naţională pentru Protecţia Mediului* informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 04.11.2022-07.11.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.**

1. **În municipiul Bucureşti**

**Nu au fost semnalate evenimente deosebite.**

Direcția Comunicare